❌ застрахователят има ли право да откаже да ми изплати обезщетението за щета със самокатастрофирал автомобил, поради това че не съм представил протокол за птп от полицията?
в случаите, при които застрахованият автомобил е катастрофирал, няма други участници в катастрофата, няма пострадали лица и автомобилът може да се движи на собствен ход, органите на полицията не посещават местопроизшествието и не издават протокол за птп. ето защо, в такива случаи застрахователят няма право да откаже да ви изплати обезщетението. ако все пак е трябвало да уведомите полицията за птп-то (например автомобилът не е могъл да се движи на собствен ход), но не сте го направил, също можете да оспорите отказа на застрахователя по съдебен ред. в рамките на съдебното дело, ще имате възможност да докажете (например чрез свидетелски показания и автотехническа експертиза) механизма на настъпване на птп-то, както и причинната връзка между птп-то и нанесените по автомобила увреждания.